CELEX: 32019R0352
Language: bg
Date: 2019-03-04 00:00:00
Title: Регламент за изпълнение (ЕС) 2019/352 на Съвета от 4 март 2019 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна

5.3.2019   
               
               
                  BG
               
               
                  Официален вестник на Европейския съюз
               
               
                  L 64/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/352 НА СЪВЕТА
         от 4 март 2019 година
         за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 208/2014 на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 5 март 2014 г. Съветът прие Регламент (ЕС) № 208/2014.
                  
               
                     (2)
                  
                  
                     Въз основа на преглед от страна на Съвета вписването за едно лице следва да бъде заличено, а приложение I следва да бъде допълнено с информация относно правото на защита и правото на ефективна съдебна защита.
                  
               
                     (3)
                  
                  
                     Поради това приложение I към Регламент (ЕС) № 208/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 208/2014 се изменя, както е определено в приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 март 2019 година.
            
               
                  За Съвета
               
               
                  Председател
               
               A. ANTON
            
         
         
            (1)  ОВ L 66, 6.3.2014 г., стр. 1
         
      
      
         
            ПРИЛОЖЕНИЕ
            Приложение I към Регламент (ЕС) № 208/2014 се изменя, както следва:
            
                        1)
                     
                     
                        Разделът „Списък на лицата, образуванията и органите, посочени в член 2“ се изменя, както следва:
                        
                                    а)
                                 
                                 
                                    наименованието се заменя със следното:
                                    „А.   
                                          
                                             Списък на лицата, образуванията и органите, посочени в член 2“;
                                             
                                          
                                       
                                    
                                 
                              
                                    б)
                                 
                                 
                                    вписването за следното лице се заличава от списъка:
                                    
                                                5.
                                             
                                             
                                                Andrii Petrovych Kliuiev.
                                             
                                          
                              
                  
                        2)
                     
                     
                        Добавя се следният раздел:
                        „Б.   
                              Право на защита и право на ефективна съдебна защита:
                           
                        
                        Право на защита и право на ефективна съдебна защита съгласно Наказателнопроцесуалния кодекс на Украйна
                        Член 42 от Наказателнопроцесуалния кодекс на Украйна („Наказателнопроцесуален кодекс“) предвижда, че всяко лице, което е заподозряно или обвинено в рамките на наказателно производство, има право на защита и право на ефективна съдебна защита. Тези права включват: правото на лицето да бъде информирано за престъплението, в което е заподозряно или обвинено; правото да бъде изрично и своевременно информирано за правата му съгласно Наказателнопроцесуалния кодекс; правото на защитник при първо поискване; правото да изисква предприемането на процесуални действия и правото на оспорване на решения, действия и бездействия на следовател, прокурор и съдия-следовател. Член 306 от Наказателнопроцесуалния кодекс предвижда, че жалбите срещу решения, действия или бездействия на следовател или прокурор трябва да се разглеждат от съдия-следовател от местен съд в присъствието на жалбоподателя или на неговия защитник или законен представител. Освен това в член 309 от Наказателнопроцесуалния кодекс се посочва кои решения на съдия-следователите могат да бъдат обжалвани и се уточнява, че други решения могат да подлежат на съдебен контрол в хода на предварителното производство в съда. Освен това редица процесуални следствени действия могат да бъдат предприети само след постановление на съдия-следовател или съд (например изземване на имущество съгласно член 164 и мерки за задържане съгласно член 176 от Наказателнопроцесуалния кодекс).
                        Прилагане на правото на защита и правото на ефективна съдебна защита по отношение на всяко от включените в списъка лица
                        1.   Viktor Fedorovych Yanukovych
                        Информацията в преписката на Съвета показва, че правото на защита и правото на ефективна съдебна защита на г-н Yanukovych са зачетени в хода на наказателното производство, на което се е позовал Съветът. За това свидетелстват по-специално редица решения на Съда, отнасящи се до изземване на имущество, и решението на Съда от 1 ноември 2018 г. за даване на разрешение за задържане, призоваване и отвеждане на заподозряното лице в съда, както и решението на съдия-следователя от 8 октомври 2018 г. за отхвърляне на искането на прокуратурата за специално задочно досъдебно производство.
                        2.   Vitalli Yuriyovych Zakharchenko
                        Информацията в преписката на Съвета показва, че правото на защита и правото на ефективна съдебна защита на г-н Zakharchenko са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 21 май 2018 г. и 23 ноември 2018 г., с които се дава разрешение за задържането на г-н Zakharchenko с цел отвеждането му пред съда, за да участва в изслушване по искането за налагане на задържане като мярка за неотклонение.
                        3.   Viktor Pavlovych Pshonka
                        Информацията в преписката на Съвета показва, че правото на защита и правото на ефективна съдебна защита на г-н Pshonka са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 12 март 2018 г. и 13 август 2018 г., с които се дава разрешение за задържането на г-н Pshonka с цел отвеждането му пред съда, за да участва в изслушване по искането за налагане на задържане като мярка за неотклонение.
                        6.   Viktor Ivanovych Ratushniak
                        Информацията в преписката на Съвета показва, че правото на защита и правото на ефективна съдебна защита на г-н Ratushniak са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 21 май 2018 г. и 23 ноември 2018 г., с които се дава разрешение за задържането на г-н Ratushniak с цел отвеждането му пред съда, за да участва в изслушване по искането за налагане на задържане като мярка за неотклонение.
                        7.   Oleksandr Viktorovych Yanukovych
                        Информацията в преписката на Съвета показва, че правото на защита и правото на ефективна съдебна защита на г-н Yanukovych са зачетени в хода на наказателното производство, на което се е позовал Съветът. За това свидетелстват по-специално решението на съдия-следователя от 7 февруари 2018 г. за отхвърляне на искането на прокуратурата за специално задочно досъдебно разследване, редица решения на съда, отнасящи се до изземване на имущество и решението на съдия-следователя от 27 юни 2018 г. за отмяна на решението на прокуратурата, с което се отказва искането на защитата за прекратяване на разследването.
                        9.   Artem Viktorovych Pshonka
                        Информацията в преписката на Съвета показва, че правото на защита и правото на ефективна съдебна защита на г-н Pshonka са зачетени в хода на наказателното производство на което се е позовал Съветът. За това свидетелстват по-специално решенията на съдия-следователя от 12 март 2018 г. и 13 август 2018 г., с които се дава разрешение за задържането на г-н Pshonka с цел отвеждането му пред Съда, за да участва в изслушване по искането за налагане на задържане като мярка за неотклонение.
                        11.   Mykola Yanovych Azarov
                        Информацията в преписката на Съвета показва, че правото на защита и правото на ефективна съдебна защита на г-н Azarov са зачетени в хода на наказателното производство, на което се е позовал Съветът. За това свидетелстват по-специално решението на съдия-следователя от 8 септември 2018 г., с което се дава разрешение за специално задочно разследване, както и решението на съдия-следователя от 16 август 2018 г., с което се дава разрешение за задържането на г-н Azarov с цел отвеждането му пред съда, за да участва в изслушване по искането за налагане на задържане като мярка за неотклонение, а също и редица решения на съда, отнасящи се до изземване на имущество.
                        12.   Serhiy Vitalyovych Kurchenko
                        Информацията в преписката на Съвета показва, че правото на защита и правото на ефективна съдебна защита на г-н Kurchenko са зачетени в хода на наказателното производство, на което се е позовал Съветът. За това свидетелства по-специално решението на съдия-следователя от 7 март 2018 г. с което се дава разрешение за специално задочно разследване.
                        13.   Dmytro Volodymyrovych Tabachnyk
                        Информацията в преписката на Съвета показва, че правото на защита и правото на ефективна съдебна защита на г-н Tabachnyk са зачетени в хода на наказателното производство, на което се е позовал Съветът. За това свидетелстват по-специално решенията на съдия-следователя от 8 май 2018 г., с които се дава разрешение за задържането на г-н Tabachnyk с цел отвеждането му е пред съда, за да участва в изслушване по искането за налагане на задържане като мярка за неотклонение.
                        15.   Serhiy Hennadiyovych Arbuzov
                        Информацията в преписката на Съвета показва, че правото на защита и правото на ефективна съдебна защита на г-н Arbuzov са зачетени в хода на наказателното производство, на което се е позовал Съветът. За това свидетелстват по-специално редица решения на съда, отнасящи се до изземване на имущество, както и отмяна на изземването на имущество.
                        17.   Oleksandr Viktorovych Klymenko
                        Информацията в преписката на Съвета показва, че правото на защита и правото на ефективна съдебна защита на г-н Klymenko са зачетени в хода на наказателното производство, на което се е позовал Съветът. За това свидетелства по-специално решението на съдия-следователя от 5 октомври 2018 г., с което се дава разрешение за специално задочно разследване.
                        18.   Edward Stavytskyi
                        Информацията в преписката на Съвета показва, че правото на защита и правото на ефективна съдебна защита на г-н Stavytskyi са зачетени в хода на наказателното производство, на което се е позовал Съветът. За това свидетелстват по-специално редица решения на съда, отнасящи се до изземване на имущество, решението на съдия-следователя от 22 ноември 2017 г., с което се дава разрешение за специално задочно разследване, указанията на прокурора от 2 януари 2018 г. към следователя да се уведомят заподозрените лица и техните защитници за приключването на досъдебното разследване, както и фактът, че на 8 май 2018 г. обвинителният акт е бил внесен в Святошинския районен съд в Киев за разглеждане по същество. Информацията също сочи, че не е имало предишно валидно решение на прокуратурата да не се започва наказателно разследване и че поради това съответното наказателно производство не нарушава принципа ne bis in idem.“